[{"text_idx": "#000000", "text": "Kaitseva\u0308e veebileht kasutab ku\u0308psiseid, et lehe sirvimine oleks mugavam ja isikupa\u0308rasem."}, {"text_idx": "#000002", "text": "Kaitseva\u0308gi on Vabariigi Valitsuse alluvuses olev so\u0303java\u0308eliselt korraldatud ta\u0308idesaatva riigivo\u0303imu asutus, mis asub Kaitseministeeriumi valitsemisalas. Kaitseva\u0308gi teostab so\u0303jalist kaitset ja seda juhib Kaitseva\u0308e juhataja."}, {"text_idx": "#000003", "text": "Eesti Kaitseva\u0308gi koosneb erineva valmidusastmega u\u0308ksustest, mis on komplekteeritud elukutselistest kaitseva\u0308elastest, reservva\u0308elastest ja kaitseliidu liikmetest."}, {"text_idx": "#000004", "text": "Kaitseva\u0308es on lisaks traditsioonilistele maa-, mere- ja o\u0303huva\u0308ele veel mitmeid u\u0308ksusi. Mo\u0303ned neist on toetava loomuga, mo\u0303ned ta\u0308iesti uuelaadsed \u2013 na\u0308iteks Ku\u0308berva\u0308ejuhatuse u\u0308lesanne on kaitsta Eesti ja NATO huve globaalses ku\u0308berruumis."}, {"text_idx": "#000005", "text": "Ajateenistuse eesma\u0308rk on va\u0308lja o\u0303petada Eesti kaitseks vajalikud reservu\u0308ksused ja luua eeldused elukutseliste kaitseva\u0308elaste teenistusse vo\u0303tmiseks. Ajateenistuse jooksul omandatakse po\u0303hiteadmised riigikaitsest ja o\u0303pitakse tegutsema u\u0308htse meeskonnana."}, {"text_idx": "#000006", "text": "Reservis olevad isikud on ko\u0303ik 18-60-aastased mehed vo\u0303i kaitseva\u0308ekohustuse vo\u0303tnud mehed ja naised, kes ei ole kutsealused ega teeni parasjagu kaitseva\u0308e- vo\u0303i asendusteenistuses. Reservva\u0308elane ollakse vaid reservteenistuses, nt o\u0303ppekogunemisel osaledes."}, {"text_idx": "#000007", "text": "Eesti kaitseva\u0308elased osalevad va\u0308lisoperatsioonidel, et toetada meie liitlasi rahutagamise missioonidel maailma kriisikolletes."}, {"text_idx": "#000008", "text": "Eesti Vabariik va\u0308a\u0308rtustab ko\u0303iki, kes on vo\u0303idelnud meie iseseisvuse eest, osalenud va\u0308lismissioonidel vo\u0303i on oma teenistusega kaasa aidanud Eesti riigikaitse kindlustamisele. Veteranide auks ta\u0308histame ka iga-aastast veteranipa\u0308eva."}, {"text_idx": "#000009", "text": "O\u0308o\u0308pa\u0308evaringne info- ja abitelefon veteranidele ja nende la\u0308hedastele: 512 7307"}, {"text_idx": "#000010", "text": "Reservteenistus on u\u0308ks osa kaitseva\u0308eteenistusest. Liitumine Eesti Reservohvitseride Koguga (EROK) on hea vo\u0303imalus hoida sidet kaitseva\u0308ega ja teha oma reservteenistus sisukaks ja po\u0303nevaks. EROK on sillaks tsiviil- ja militaarelu vahel."}, {"text_idx": "#000011", "text": "Eesti Reservohvitseride Kogu missioon on:\nReservjuhtide u\u0308hendamine, esindamine ja nende arengu toetamine. Panustamine riigikaitse korraldamisse ja Eesti elanikkonna kaitsetahte kasvatamisse."}, {"text_idx": "#000012", "text": "Teie kaitseva\u0308eteenistus ja\u0308tkub ka tsiviilis. Juhtivatel ametikohtadel praktiseerides kinnistate kaitseva\u0308es omandatud teadmisi ja kogemusi veelgi rohkem paindlikkust ja kiiret kohanemisvo\u0303imet no\u0303udvas keskkonnas.\n\u2014kin-ltn Johannes Kert, EROK liige, Kaitseva\u0308e juhataja 1996-2000, Riigikogu liige"}, {"text_idx": "#000013", "text": "Eesti Reservohvitseride Kogu visioon on:\nU\u0308hendame ko\u0303iki so\u0303jalisi reservjuhte, korrraldades koosto\u0308o\u0308s kaitseva\u0308e ja Kaitseliiduga nende arendamist so\u0303jalises va\u0308ljao\u0303ppes ja teenistuses Eesti kaitsevo\u0303ime suurendamiseks."}, {"text_idx": "#000015", "text": "Sa\u0308ilita oma so\u0303jalise juhi pa\u0308devus. EROK korraldab erialast infovahetust, viib la\u0308bi erinevaid harjutusi ja laskevo\u0303istlusi ning annab liikmetele vo\u0303imaluse osaleda militaarspordivo\u0303istlustel.\nLoo uusi sidemed liitlastega. EROK pakub vo\u0303imalust osaleda rahvusvahelistel reservjuhtide koolitustel ja seminaridel nii Eestis kui liitlaste juures.\nHoia so\u0303prust kaasvo\u0303itlejatega. EROK on vo\u0303rgustik, kus on sinu vanad teenistuskaaslased ja uued kamraadid."}, {"text_idx": "#000016", "text": "EROKi traditsioon on korraldada neli korda aastas seminare riigikaitseliselt olulistel teemadel. Lisaks korraldatakse laskmise karikaetappe, tehakse sporti, kuulatakse riigikaitseteemalisi ettekandeid, suheldakse omavahel nii o\u0303htuso\u0308o\u0308gilauas kui ka saunas. EROKi silmapaistev tseremoniaalne u\u0308lesanne on mehitada riigilipu toimkond Vabariigi aastapa\u0308eva ja Vo\u0303idupu\u0308ha paraadidel."}, {"text_idx": "#000017", "text": "\u201cEROKiga liitusin, kuna tahan edasi arendada seda, mida ajateenistuses alustasin \u2013 lihvida ohvitserile vajalikke oskusi, et olla hea juht oma u\u0308ksusele. Lisaks on EROK hea platvorm, mille kaudu saavad reservohvitserid oma so\u0303na sekka o\u0308elda kaitseva\u0308e tuleviku osas.\u201d\n\u2014lipnik Valmar Alve, EROK liige; 2018/2019 Kuperjanovi jalava\u0308epataljon, aspirant; rahvusvahelise a\u0308rijuhtimise tudeng Genfi a\u0308rikoolis (Geneva Business School)."}, {"text_idx": "#000018", "text": "Liikmed saavad kaasa lu\u0308u\u0308a osakondade ning sektsioonide tegevustes. EROK on jagatud Po\u0303hja-, La\u0308a\u0308ne-, Kirde-, Lo\u0303una-Eesti ja va\u0308liseesti osakondadeks ning va\u0308eliigi- ja erialapo\u0303histeks sektsioonideks. Osakondade struktuur on vastavuses Kaitseliidu Maakaitsepiirkondade territoriaalse jaotusega ja osakonna peab liige valima EROKiga liitumisel oma elukoha ja\u0308rgi. U\u0308he vo\u0303i mitme sektsiooniga liitumise kohta saab iga liige ise soovi avaldada igal hetkel."}, {"text_idx": "#000019", "text": "Eesti Reservohvitseride Kogu u\u0308hendab endas Eesti Kaitseva\u0308e so\u0303jalisi reservjuhte \u2013 ohitsere ja allohvitsere ning muid riigikaitse huvilisi, kes soovivad kaasa aidata EROKi eesma\u0308rkide saavutamisele."}, {"text_idx": "#000020", "text": "Eesti Reservohvitseride Kogu tegevliikmeks saab astuda reservis olev ohvitser alates sellest hetkest, kui talle on presidendi ka\u0308skkirjaga omistatud ohvitseri auaste."}, {"text_idx": "#000021", "text": "EROKi toetajaliikmeks vo\u0303ivad astuda ko\u0303ik. Na\u0308iteks kadetid, va\u0308lisriikide ohvitserid, tegevteenistuses olevad kaitseva\u0308elased, allohvitserid, teised riigikaitsehuvilised vo\u0303i ka need, kes veel ootavad ohvitseri auastme omistamist."}, {"text_idx": "#000022", "text": "EROK ridadesse kuulub u\u0308le 400 tegev- ja toetajaliikme."}, {"text_idx": "#000023", "text": "EROKis on hindamatu u\u0308htekuuluvustunne inimestega, kes usuvad suure su\u0308damega Eestisse! EROKi kaudu saan olla kursis ajakohase kaitseva\u0308elise infoga, osaleda koolitustel, seminaridel, laskeharjutustel, militaarsetel vo\u0303istlustel ning va\u0308hemta\u0308htis pole sotsiaalne pool \u2013 vo\u0303imalus suhelda sarnase mo\u0303tteviisiga inimestega, keda u\u0308hendab armastus isamaa vastu. Ta\u0308nu EROKile on minu ellu tulnud palju olulisi tutvuseid ja so\u0303pru. Eesti eest!\n\u2014lipnik Helen Ha\u0308a\u0308l, EROK liige, VROK 40. kursuse lo\u0303petanu, Advokaadibu\u0308roo Concordia Advokaat"}, {"text_idx": "#000024", "text": "EROK on NATO ja partnerriikide reservohvitseride katusorganisatsiooni CIOR (The Interallied Confederation of Reserve Officer) liige. CIOR on suurim reservohvitsere u\u0308hendav militaarne organisatsioon, mis esindab 1,2 miljonit reservohvitseri 34 riigist. Igal aastal osaleb EROKi delegatsioon CIOR\u2019i suurimal u\u0308ritusel \u2013 suvekongressil."}, {"text_idx": "#000025", "text": "Viimastel aastatel on EROKi rahvusvahelise koosto\u0308o\u0308 maht veelgi kasvanud. Noored reservohvitserid on osalenud noortele mo\u0303eldud programmides (YROW/YROWS), osa on vo\u0303etud militaarspordi (MilComp) u\u0308ritustest, CIORi no\u0303ukogu vahekohtumistest (IBM) ja seminaridest, keeleakadeemiast (CLA) ja tsiviil-militaarkoosto\u0308o\u0308 o\u0303ppustest (CIMEX)."}, {"text_idx": "#000026", "text": "Aastatel 2022-2024 on CIORi eesistujaks esmakordselt Eesti ja organisatsiooni juhtimise vo\u0303tavad u\u0308le EROKi reservohvitserid."}, {"text_idx": "#000030", "text": "O\u0303ppusele Ussiso\u0303nad saabusid esimesed reservva\u0308elased"}, {"text_idx": "#000031", "text": "NATO reservohvitseride kongress keskendub reservva\u0308gede rolli suurendamisele"}, {"text_idx": "#000032", "text": "Kaitseva\u0308gi arvab reservi ligi 2800 ajateenijat"}, {"text_idx": "#000033", "text": "Eesti Reservohvitseride Kogu rahvusvaheline laskevo\u0303istlus.08.09.2018"}, {"text_idx": "#000034", "text": "Reservohvitseride kongress: CIMEX harjutus 06.08.2019"}, {"text_idx": "#000035", "text": "2020 CIOR suvekongressi YROW (young reserve officers workshop)"}]